cyanic-selkie/wikianc huggingface dataset:
Vitne
Noreg
I Noreg pliktar kvar å møte og forklare seg som vitne for retten. Ein pliktar også å møte for politiet, men er ikkje pliktig til å forklare seg for politiet. Eit unntak gjeld for offentlege tenestemenn, som pliktar å forklare seg om det de har blitt kjent med gjennom si stilling, i forhold der dei ikkje er underlagt teieplikt.
Ola Gjengedal
Ola Johan Gjengedal var ein norsk lærar, stortingsrepresentant frå Møre og Romsdal og for Kristeleg Folkeparti i periodane 1950-51 og 1965-69.
Gjengedal var husmannsson frå bygda Hyen i Gloppen. Han flytta til Sunnmøre og tok i 1922 eksamen ved Volda lærarhøgskule. Der etter var han lærar i Ørsta frå 1922 til 1948, med unnatak for 1927/28 då han var elev ved Noregs Lærarhøgskole, og skuleåret 1932/22 då han skulte i Haram. Frå 1948 var han skuleinspektør i Herøy til han formelt gjekk av i 1969.
Åra 1936-39 var han medlem i Ørsta heradsstyre og i 1945-47 i formannskapet. Frå 1945 var han ein sentral person i Kristeleg Folkeparti i Møre og Romsdal, både som fylkesformann til 1956 og vararepresentant til Stortinget. Han møtte på Tinget heile 1950-sesjonen og i januar og februar 1951 i staden for Einar Hareide. Perioden 1965 til -69 møtte han sjølv på Stortinget som fast representant frå Møre og Romsdal. Heile perioden var han medlem i Militærkomiteen/Forsvarskomiteen.
Etter han runda 70 år var Gjengedal aktiv periodevis ferdatalar for Sunnmøre Indremisjon, Norsk Luthersk Misjonssamband, Santalmisjonen og Den Norske Israelsmisjonen i Møre og Romsdal og Sogn og Fjordane.
Givat Haim (Ihud)
Givat Haim (Ihud) (hebraisk skrift גבעת חיים (איחוד), tyder Livsåsen [Khaimåsen]) er ein kibbutz nær Hadera i Israel. Han ligg i Heferdalen regionale kommune.
Historie
Landsbyen vart grunnlagd i 1952 etter ein ideologisk splitt i kibbutzen Givat Haim (grunnlagd 1932) der medlemmane som støtta Mapam grunnla Givat Haim (Meuhad), som grunnla Hakibbutz HaMeuhad-rørsla, og dei som støtta Mapai gjekk bort og grunnla Givat Haim (Ihud), og vart med i Ihud HaKvutzot veHakibbutzim. I dag høyrer begge kibbutzane til Kibbutzrørsla.
Mlea
Mle'a eller Meleah (hebraisk מְלֵאָה) er ein moshav i Ta'anakh-området nord i Israel i Gilboa regionale kommune.
Han vart grunnlagd i 1956 av emigrantar til Israel frå Marokko i ein plan om å busetje Ta'anakh-området. Mot slutten av 1957 hadde dei fleste av dei første nybyggjarane flytta, men emigrantar frå Polen flytta inn og erstatta dei. I 2007 budde det 60 familiar i moshaven. Dei fleste av dei levde av jordbruk og dyrehald.
Namnet Mle'a er knytt til jordbruk: på hebraiske er det eit synonym for såkorn.
Eide kyrkje i Grimstad
Kyrkja skal vere den tredje på staden. Ho vart for det meste oppført i 1795 og teken i bruk året etter, men vart ikkje rekna som fullført før i 1807. Formelt innvigd vart ho først den 17. juli 1825.
Mykje av målararbeidet i kyrkja vart i si tid utført av Guttorm Persen Eftestøl, som òg har laga preikestolen. Som i mange kyrkjer har ein måla over det gamle, for så å restaurere kyrkja eit stykkje ut på 1900-talet. Noko av inventaret er overført frå dei tidlegare kyrkjene.
Debby Ryan
Deborah Ann «Debby» Ryan er ein amerikansk skodespelar, songar-låtskrivar og plateprodusent. Ho byrja spele i Disney Channel-serien Jessie i 2011. Ho er også kjend for rolla som Bailey Pickett i The Suite Life on Deck frå same kanal.
Roald Helgheim
Roald Ola Helgheim var ein norsk journalist, mest kjend som musikkmeldar og politisk kommentator.
Debby Ryan
Ryan blei fødd i Huntsville i Alabama. Far hennar var i militæret, og ho voks opp fleire stader i Europa. Fram til ho var 10 år budde ho i Tyskland, og snakkar både tysk og engelsk. Ryan byrja opptre i teater frå ho var sju år gammal, og har teke del i ulike talenttevlingar.
I 2007 var ho med i Barney & Friends og DVD-en Barney: Let's Go to the Firehouse før ho blei oppdaga av Disney. Ho har også teke del i spelefilmen The Longshots (2008). I 2010 spelte ho i Disneykanal-filmen 16 Wishes, som hadde eit noko eldre publikum enn vanleg for kanalen. Seinare tok Ryan del i indie-filmen What If.... I 2012 hadde ho ei hovudrolle som Tara Adams i Disney Channel-filmen Radio Rebel. I 2012 skipa ho bandet The Never Ending som først opptredde offentleg i 2013.
Roald Helgheim
Helgheim var fødd i Jølster. Han var utdanna cand.mag. i fysikk og matematikk. Han engasjerte seg i den norske ml-rørsla, og byrja å arbeida i Klassekampen i 1970, då avisa berre kom ut ein gong i månaden. Han var sentral i etableringa av Klassekampen som vekeavis i 1973 og dagsavis i 1977. Han slutta i avisa i samband med konflikten i Klassekampen i 1997, då Jon Michelet vart tilsett som ny redaktør. Året etter forfatta han coverteksten til Christian Wallumrøds No birch.
Helgheim var også journalist for musikkavisa Puls, for Dagsavisen og for vekeavisa Dag og Tid.
I eit intervju etter å ha vunne Ella-prisen rangerte jazzjournalisten dei to konsertane med John Coltrane i Njårdhallen (November 1963) og Miles Davis på Moldejazz (1984) høgast, følgd av M.A. Numminen ved Moldejazz (Ludvig, 1992) og Chick Corea på Moldejazz i 2000.
Fylkesveg 35 (fleirtyding)
Fylkesveg 35 finst i fleire fylke i Noreg:
Zlynka
Zlynka (russisk Злы́нка) er ein by i Brjansk oblast i Russland med om lag 5500 innbyggjarar. Han ligg ved elva Zlynka, rundt 200 km sørvest for Brjansk, nær grensa til Kviterussland.
Han vart grunnlagd i 1702 som ein busetnad av gammaltruande. Han fekk bystatus i 1925.
Lesjaverk stasjon
Stasjonen ligg 379,89 kilometer frå Oslo sentralstasjon og 633,2 meter over havet og er ikkje lenger betent.
Umm an Nasan
Umm an Nasan (arabisk ام النعسان) er den fjerde største øya i Bahrain, etter Bahrainøya, Hawar og Muharraq. Ho er privateigd av kong Hamad bin Isa Al Khalifa, og er avgrensa for vanlege folk. Ho er knytt til Bahrainøya via King Fahd Causeway. Det er lite utvikling på øya anna enn dei to palassa til kongen og somme hagar. Ei lita stamme hjorteantilope er sett ut på øya.
Umm an Nasan ligg i Bahrainbukta i Persiabukta vest for Bahrainøya, og aust for den saudiarabiske kystbyen Khobar.
Pleokroisme
Pleokroisme (frå gresk: ”πλεων” = pléon for ’meir’ og ”χρωμα=chroma for ’farge’) er ein indre optisk eigenskap hos farga anisotrope krystallar (som i edelsteinar) og kjemiske emne, slik at dei bryt lys ulikt, avhengig av synsvinkelen. Dette inneber at krystallstrukturen skiftar i mange ulike fargar og eventuelt òg i fargeintensitet og nyanse, fordi berre lys med somme fargar slepp gjennom krystallen. Fargen avheng av innfallsretninga og polarisasjonsretninga til lyset i tilhøve til dei optiske aksane til krystallen. Alle naturlege edelsteinar som syner pleokroisme er dobbeltbrytande, noko som inneber at ei lysstråle blir brote i to stråler ved gjennomlysing. Om lyset som har sloppe gjennom vert studert med ein polarisator stilt først parallelt med og så vinkelrett på ein optisk akse, som òg er vinkelrett på stråleretninga, ser ein to ulike fargar.
Med eit dikroskop kan ein tydeleg fastslå pleokroisme.
Ved optisk toaksa krystall får ein, når lyset sendast i ei anna retning, fram ein av dei same og ein ny farge, i alt tre ulike fargar, trikroisme, medan ein ved einaksa krystall berre får fram to fargar, dikroisme. Pleokroisme er samleomgrepet for dikroisme og trikroisme.
Brugg
Brugg er ein by og ein kommune i distriktet Brugg i kantonen Aargau i Sveits. Kommunen har innbyggjarar  og eit areal på. Kommunesenteret ligg meter over havet. Elvane Aare, Reuss og Limmat renn saman i ei elv i Brugg. Til kantonshovudstaden Aarau er det 16 kilometer, til Zürich 27 km.
Pleokroisme
Det er eit viktig hjelpemiddel når ein skal avgjere krystall.
Brugg
I Brugg er det om lag 7 300 arbeidsplassar. 73% av arbeidsstokken er tilsett i servicesektoren, 26% i industrien og mindre enn 1% i landbruket. Det sveitsiske bondelaget har hovudkontoret sitt i Brugg.
Magen Shaul
Magen Shaul (hebraisk מָגֵן שָׁאוּל) er ein moshav nær Gilboafjellet nord i Israel i Gilboa regionale kommune.
Historie
Magen Shaul vart grunnlagd i 1976 av barna til familiar som budde i andre moshavar i Ta'anakh-området. Namnet «Magen Shaul» er lånt frå klagesongen som kong David song etter at Saul døydde i eit slag mot filistrane i området. Økonomien vart i starten basert på rosedyrking i drivhus.
Symfoni nr. 11 av Mozart
'''Symfoni nr. 11 i D-dur''', K. 84/73q, var ein gong utan tvil rekna som eit verk av Wolfgang Amadeus Mozart. Dette har derimot vorte meir tvilsamt og så langt usikkert. Ein trur at det er frå 1770, og at det kan ha vorte skriven i Milano eller Bologna, om det er eit genuint Mozart-verk. Eit tidleg manuskript frå Wien tilskriv verket til Wolfgang, men kopiar frå 1800-talet tilskriv verket til både Leopold Mozart og Carl Dittersdorf. Neal Zaslaw skriv: «Ei samanlikning av resultata av to stilmessige analysar av den første satsen i verket med analysar ein er sikre på er genuine frå same periode, så verkar Wolfgang å vere den mest truleg av dei tre komponistane.»
Symfonien er i tre satsar, og manglar ein menuett og trio. Kenyon meiner at det er «lite spesielt» med dette verket, medan Zaslaw finn ei «Gluck-aktig stemning» og noko slektskap med opera buffa i dei repeterte triolane i finalen.
Satsar og instrumentering
Instrumenteringa var strykarar, 2 oboar, 2 horn, fagott, continuo
Kjelder
''
Kington i Herefordshire
Kington  er ein by i grevskapet Herefordshire i England. Han har kring 3 000 innbyggjarar.
Kington ligg 2.0 mi unna grensa til Wales, på vestsida av Offa's Dyke. Byen ligg i skuggen av Hergest Ridge, ved elva Arrow. Han ligg 19 mi nordvest for Hereford, administrasjonsbyen i fylket. Andre byar i nærleiken er Presteigne, Builth Wells, Knighton og Leominster.
Namnet tyder 'Kongebyen'. Staden er nemnd i Domesday Book) frå 1068 som «Chingtune».
Fylkesveg 37 (fleirtyding)
Fylkesveg 37 finst i fleire fylke i Noreg:
Fisken tunge
Tunge, tungeflyndre, sjøtunge eller skosole (Solea solea) er ein flyndrefisk i tungefamilien. Fisken kan verta opptil 20 år gammal, 70 cm lang, og vega 4 kg.
Tunga vert rekna som ein velsmakande flyndrefisk.
Alt for Norge (fleirtyding)
Alt for Norge kan visa til:
Silje Fjørtoft
Silje Fjørtoft er ein norsk friidrettsutøvar frå Ørsta. Ho vart noregsmeister i 3 000 meter hinder i 2007, 2008 og 2011. Under NM i friidrett 2015 sprang ho i mål til gullmedalje på 5 000 meter og 10 000 meter. Fjørtoft var medlem i Ørsta Idrottslag til 2007, sidan 2008 har ho representert Sportsklubben Vidar i Oslo.
Aktiv
Fjørtoft kom på andreplass i 3 000 meter hinder ved NM 2006, 39 sekund attom vinnaren, Karoline Grøvdal. 15. juni 2007 sette Fjørtoft personbeste med 9.57,9. Åtte veker seinare vann ho øvinga i noregsmeisterskapen, ein prestasjon ho gjentok året etter. I juni 2008 forbetra ho bestenoteringa si til 9.55,5 i Des Moines i USA.
Våren 2009 fekk Fjørtoft sluttida 15.55,2 på 5 000 meter i Walnut i California, livsbeste på distansen. I Bislett Games 3. juli 2009 overraska ho med tida 9.37,9, hennar suverent beste løp i 3 000 meter hinder. Under NM i friidrett 2009 deltok ho på 1500 meter og tok sølv, langt bak Ingvill Måkestad. To år seinare tok Fjørtoft sitt tredje NM-gull i hinder, over minuttet føre nummer 2.
Dei neste sesongen plagast ho med skade. Ho kom tilbake som langdistanseløpar i 2015, då ho vann 5 000-meter og 10 000 meter under noregsmeisterskapen. Milløpet den 2. august var hennar fyrste og innleia tre vekers rekordjakt. Perioden fram til 22. august presterte ho personbeste på 10 000 m, 3 000 m, 800 m og 1500 m. Rekordane lydde på 2.11,54 – 4.17,2 – 9.09,7 – 34.33,1. Rekordløpa fann stad ved NM i Haugesund, i Szczecin i Polen, Göteborg i Sverige og Solihull i England.
Pláka
Pláka er det historiske hjartet av Aten i Hellas. Sjølv om det berre finst nokre få byngingar her som er eldre enn den osmanske tida, er Pláka det eldste området i bye som framleis er folkesett. Det ligg inntill mellom anna Akropolis.
Fylkesveg 682 (fleirtyding)
Fylkesveg 682 finst i fleire fylke i Noreg:
Letchworth
Letchworth Garden City, som regel berre kalla Letchworth, er ein by i grevskapet Hertfordshire i England. Han har kring 33 500 innbyggjarar. Namnet kjem frå ein av tre landsbyar som byen omfattar, i lag med Willian og Norton. Alle desse var nemnde i Domesday Book. Landet vart først kjøpt av kvekarar som meinte å dyrke området og byggje eit kvekarsamfunn. Dei oppdaga derimot raskt av jorda var kalkrik og dårleg jordbruksland.
Garden City vart grunnlagd i 1903 av Ebenezer Howard og var ein av dei første planlagde byane og var ein av dei første hagebyane i verda.
Savojbolagh fylke
Savojbolagh fylke (persisk شهرستان ساوجبلاغ)) er eit fylke i Alborz-provinsen i Iran. Det administrative senteret i fylket er Hashtgerd. I folketeljinga i 2006 var innbyggjartalet i fylket (inkludert dei som seinare hamna i Taleqan fylke) 215 086. Utan dei som inngjekk i Taleqan fylke var innbyggjartalet 189 305. Fylket er delt inn i tre distrikt: Sentral-distriktet, Chaharbagh-distriktet og Chendar-distriktet. Fylket har fem byar: Hashtgerd, Chaharbagh, Golsar, Kuhsar og Shahr-e Jadid-e Hashtgerd.
Port Jebsen
Port Jebsen er ei vik like nord for Jebsen Point på vestsida av Signy Island i Sør-Orknøyane. Ho vart kartlagd i 1912-13 av Petter Sørlle, ein norsk kvalfangar. Vika er har fått namn i samband med Jebsen Point.
Den syriske ørkenen
Den syriske ørkenen (arabisk بادية الشام, Bādiyat ash-shām), òg kalla Den syrisk-arabiske ørkenen, er ein kombinasjon av stepper og verkeleg ørken som ligg nord i Arabia og dekkjer over 500 000 kvadratkilometer av Syria. Ørkenen er særs steinete og flat.
Aker BP
Aker BP (ose: AKRBP) er ei norsk verksemd som produserer olje og naturgass. Ho vart oppretta i 2016 gjennom ei samanslåing av Det norske oljeselskap og BP Norge.
Den syriske ørkenen
Geografi
Den syriske ørkenen er ein del av Al-Hamad, som dekkjer delar av Tyrkia, Syria, Irak, Jordan og Saudi-Arabia. Han grensar i vest til Orontesdalen og i aust til Eufrat. I nord går ørkenen over i meir frodige grassletter. I sør held ørkenen fram sørover på Den arabiske halvøya. Mange mindre ørkenar ligg innanfor den Den syriske ørkenen som Palmyra. Damaskus ligg i ein oase i ørkenen. Det merkverdige landskapet i ørkenen vart danna av lava frå vulkanområdet Jabal ad Duruz sør i Syria. Den syriske ørkenen er opphavet til syrisk hamster.
Aslaug Dahl
Aslaug Magna Dahl er ein norsk tidlegare langrennsløpar frå Nesseby. Ho var med å vinne bronsemedaljen for Noreg i 3x5 km stafett under vinter-OL 1972 i Sapporo. Dahl vart noregsmeister på 5 km i 1970 og 1976, og tok elles seks NM-sølv i tida mellom 1970 og 1976.
Den syriske ørkenen
Historie
Ørkenen var historisk busett av beduinar og mange lever framleis i området, men hovudsakleg i byar og busetnader nær oasar. Somme beduinar lever framleis på den tradisjonelle måten i ørkenen. Safaittiske inskripsjonar, førarabiske tekstar skrivne av skrivekunnige beduinar, finst over heile Den syriske ørkenen. Desse er daterte til kring det første hundreåret fvt. til 300-talet evt.
Aslaug Dahl
Karriere
Dahl deltok i sin fyrste noregsmeisterskap på ski i 1969 og vart nummer seks på 10 km. Året etter overraska ho og vart norsk meister på 5 km i Meldal. I 1971 fekk ho med seg dei individuelle sølvmedaljane frå NM, i begge tevlingane vart ho slått av Berit Mørdre. Nye sølvmedaljar fekk ho på 5 km i 1972, 10 km 1973 og 5 km i 1974. I 1972 fann ho si overkvinne i Katharina Mo, sidan i Berit Mørdre.
Landing Cove
Landing Cove er ei vik nord for Conroy Point på nordvestsida av Moe Island i Sør-Orknøyane. Ho fekk dette namnet av United Kingdom Antarctic Place-Names Committee (UK-APC) fordi vika er den einaste plassen ein kan gå i land på øya med småbåtar.
Aslaug Dahl
Karriere
Under vinterleikane 1972 i Sapporo vart ho nummer seks og beste norske på opningsdistansen 10 km, for så å verte nummer åtte på 5-kilometeren. I stafetten over 3x5 km gjekk Dahl andreettappen etter Inger Aufles, ei tevling som enda med at Berit Mørdre gjekk dei norske kvinnene inn til bronsemedaljar.
Den syriske ørkenen
Historie
Under Irakkrigen var ørkenen ei viktig forsyningslinje for irakiske opprørarar, og den irakiske delen av ørkenen vart ein viktig skanse for sunni-opprørarar som opererte i Al Anbar guvernement, særleg etter at koalisjonen erobra Fallujah under operasjon Phantom Fury. Ei rekkje militære operasjonar frå koalisjonen var relativt ineffektive når det gjaldt å drive opprørarane ut av ørkenen. Opprørarane byrja å få kontroll over det omliggande området. I september 2006 hadde dei fått kontroll over nesten heile Anbar guvernement og hadde flytta det meste av styrkane, utstyret og leiarane sine lenger aust til byar opprørarane kontrollerte nær Eufrat. Den syriske ørkenen vart framleis nytta som ei av hovudrutene for å smugle utstyr.
Babusjkin
Babusjkin (russisk Ба́бушкин) er ein by i Republikken Burjatia i Russland med om lag 5000 innbyggjarar. Han ligg på sørsida av Bajkalsjøen, rundt 120 km vest for Ulan-Ude.
Byen vart grunnlagd i 1892 som poststasjonen Mysovaja (russisk: Мысовая). Namnet vart i 1941 endra til Babusjkin til ære for den sovjetiske revolusjonære Ivan Babusjkin, som vart arrestert og avrettet ved Mysovaja-stasjonen i 1906.
Aslaug Dahl
Karriere
Dahl vann sin andre NM-tittel då ho sigra i ein tett 5 kilometer under NM 1975 i Flatebygd, 1,6 sekundar føre Marit Myrmæl og 3,1 sekundar framom Berit Mørdre. I 1976 tok ho si tiande og siste NM-medalje (2-6-2) då ho kom på sølvplassen etter Berit Johannessen på den alle fyrste 20 km i NM-samanheng, eit renn som vart avvikla i Surnadal.
Dahl la opp etter 1977-sesongen.
Prazon
Han vart grunnlagd i 1953 av emigrantar til Israel frå Kurdistan som den andre busetnaden i Ta'anakh-området etter Avital.
Namnet «Prazon» («landsbyane») er teken frå eit kapittel 5 vers 7 i Domarane: «Landsbyane låg aude i Israel, dei låg aude, før eg, Debora, stod fram, stod fram som ei mor i Israel.» Historia som er skildra i Domarane fann stad i denne regionen.
Schlieren
Schlieren er ein kommune i distriktet Dietikon i kantonen Zürich i Sveits. Kommunen har innbyggjarar  og eit areal på. Kommunesenteret ligg 394 meter over havet.
Schlieren ligg sør for elva Limmat i Limmattal og vest for Zürich. Kommunen høyrer til storbyområdet kring Zürich.
Ram-On
Ram-On (hebraisk רָם אוֹן) er ein moshav ovdim som ligg i Ta'anakh-området, sør for Jezreeldalen i Israel i Gilboa regionale kommune.
Ram-On vart grunnlagd i 1953 av barn frå familiar i moshavar kring Israel. Dei slo seg først ned i Nurit i Gilboafjellet. I 1961 vart samfunnet flytta frå fjellet til den noverande plasseringa.
Det ligg ein fabrikk i moshaven som produserer termoplast.
Moshaven er kalla opp etter Ram On Paldi, ein av dei som grunnla samfunnet og som vart drepen sør i Israel i 1957.
NM i turn 1978 for kvinner
Åttekamp
<br style="clear:both;" />
Nakke
Hjå firbeinte dyr ligg nakken over manken og bogen.
Arremon
Arremon er ei biologisk slekt av nokså einsarta kjerrsporvar som lever i utkanten av våt, alpin skog ved foten av høgare fjellområde i neotropane. Dei beitar på bakken, og ofte under tett vegetasjon. Dei er medlemmar av amerikasporvfamilien, Passerellidae.
Skildring
Dette er 19 middels store til store, kraftig bygde kjerrsporvar, omtrent halvparten av artane er rundt 15 centimeter i kroppslengd, dei andre er typisk 19 cm. Fjørdrakta viser variasjonar over eit felles tema blant mange av artane: olivengrøn overside, lysare grå underside, iaugefallande kvit strupe, svarte kinn, ei framtredande kvit, grå eller grøn augebrynstripe (supercilium) av varierande lengd og breidde. Nokre artar har ei sentral kvit eller grøn sentral stripe på eit elles svart hovud. Sentralstripa er utvikla til raudbrun krone hos brunissekjerrsporv. Mange har dessutan eit distinkt svart band eller ein krage som skil strupeområdet frå brystet. Nebbet er svart, unntaka er hos sadelsporv, oransjenebbsporv og safrannebbsporv. Kastanjekronesporv og kvitskjeggsporv var tidlegare klassifiserte i ei eiga slekt Lysurus, og desse to har størst avvik i fjørdrakt frå andre Arremon-artar ved at dei er mørkare, undersida meir som oversida og dei manglar kvit strupe og krage. Også svartkronesporv manglar dei iaugefallande teikningane på hovudet. Nokre få artar syner litt kjønnsdimorfisme i fjørdrakt ved at hofuglar har noko avdempa kontrastar i farger.
Leveområdet for artane i slekta Arremon er samla sett frå Mexico i nord og sørover gjennom Mellom-Amerika inn i Sør-Amerika til sørlegaste Brasil, og til Paraguay og Argentina, men ikkje inn i Chile. Nokre einskilde artar har svært avgrensa utbreiingsområde, t.d. er arhuacokjerrsporv (Arremon basilicus) endemisk for Sierra Nevada de Santa Marta i Colombia. Grønkronekjerrsporv er endemisk for Mexico og Arremon phygas, Paria Brushfinch, er endemisk for Venezuela.
Nokre artar, som i sørlege Brasil, lever lågt, frå havnivå til 1500 moh., men andre som Arremon assimilis i Colombia og Venezuela, kan gå opp til 3600 moh. Alle artar i slekta er standfuglar. Habitata er skogkledde, ofte helst i utkanten av våt, alpin skog. Dei har fråvære frå typisk tropisk regnskog. Dei beitar på bakken, gjerne i nedfallslauv under tett vegetasjon. Lite er kjent om føda, men truleg er det insekt og frø.
Songen for nokre artar er skildra som sett saman av snøgge, høgfrekvente kvislelydar, og eit skarpt og kort varsellæte.
Fem av dei 19 artane er rekna som sårbare eller nær truga av IUCN, medan de andre har status som livskraftige.
Artslista
Arremon i rekkjefølgje etter eBird/Clements Checklist v2017 med norske namn etter Norske navn på verdens fugler:
Guineansk mangrove
Guineansk mangrove er ein økoregion prega av mangrovesumper i elvar og estuar ved kysten av Vest-Afrika frå Senegal til Sierra Leone.
Skogbruk i Syria
Skogbruk i Syria er avgrensa til kystfjella som strekkjer seg frå grensa til Tyrkia til Libanon, parallelt til Middelhavet. Skogområda i Syria har minka frå 20 000 kvadratkilometer i 1911 til 7 500 kvadratkilometer i 1947. I 2010 var skogområda kring 4 500 kvadratkilometer, eller 2,55 % av det samla arealet av Syria.
Guineansk mangrove
Skildring
Guineansk mangrove opptrer ved Saloum- og Casamance-deltaet i Senegal, i dei lågare delane av Gambiaelva, langs mykje av kysten til Guinea-Bissau, mellom anna ved Cacheu- og Mansoaelva, nord i Guinea og ved mykje av kysten til Sierra Leone, medrekna Sherbroelva. Mangrovane veks i flate viker og estuar der tidvatnet skyller varmt saltvatn høgt opp elvene, i denne økoregionen så langt som 100 km, til dømes i Cacheuelva i Guinea-Bissau.
Skogbruk i Syria
Historie
I antikken var Syria rikt skogkledd. Mange av skogane har vorte tynna ut eller forsvunne på grunn av hogst for tømmer og ved, overbeite og mange skogbrannar.
Guineansk mangrove
Flora
Det finst ulike typar mangrovar i sona, med Rhizophora, Laguncularia racemosa og Conocarpus erectus som blir opptil 10 meter høge i større område av Rhizophora og Avicennia. Dei høgaste trea kan bli 40 meter høge, og dannar ein slags galleriskog langs vassvegane, medan mudderflatene mellom vassvegane har mykje lågare tre. Skogkantane i innlandet har gras, bregnar og saltkjære plantar. Artsmangfaldet i floraen er mindre i denne økoregionen enn i austafrikansk mangroveskog.
Skogbruk i Syria
Regionar og artar
I nordvest, nær grensa til Tyrkia og provinsen Hatay dekkjer dei to skogane Baer og al-Bassit i alt. Dei dannar den største skogen i Syria. Bassit, nær kysten, består av tett tett aleppofuru. Skogen vart herja av brann. Baer, som ligg 800 meter over havet, består av aleppofuru, tyrkisk eik (Quercus cerris) og vallone-eik. Skogen er hovudsakleg verna mot hogst, men kring kantane, vert skogen fjerna for å nyttast i tobakkstørkingsverk..
Guineansk mangrove
Fauna
Mangrovesumper inneheld viktige næringskjelder for fiskar, fuglar og andre dyr. Marine dyr er mellom anna østers og reker. Pattedyr her er mellom anna senegalmanat. Fuglar i desse våtmarkene omfattar goliathegre, purpurhegre, kuhegre, krabbehegre, strandhegre, rosenflamingo, dvergflamingo, afrikansk skeistork og heilagibis. Skogane dannar også viktige habitat for trekkfuglar.
Trugsmål og vern
Mangrovehabitat er truga av hogst der ein bruker trea til tømmer eller ved, eller der ein ryddar skog for å dyrka ris på staden. Habitatet er også truga av lågare nedbørmengder i området dei siste tiåra. I Sør-Senegal er det gjort arbeid med å planta mangrovar att. Urbane område nær angrovane er hovudstadane i Gambia, Banjul, og i Guinea-Bissau, Bissau. Nasjonalparkar i området omfattar Saloum Delta nasjonalark og Basse Casamance nasjonalark i Senegal, Niumi nasjonalark i Gambia og Tarafes de Cacheu naturpark i Guinea-Bissau. Elvedeltaet til Saloum kan ein også nå frå landsbyen Foundiougne i Senegal.
Skogbruk i Syria
Regionar og artar
Al-Ansariyahfjella går parallelt til kysten og stig til 1500 meter over havet og strekkjer seg over 100 km ned til Homskløfta. Fjellryggen er dekt med eik. Det finst fleire isolerte lommer med libanesisk seder (Cedrus libani), kilikisk furu (Abies cilicica) og einer (Juniperus excelsa). Der høgda går ned til 800 meter veks eviggrøne eiketre. Skogane ved al-Ansariyahfjella dekkjer eit område på kring.
Tom Erling Kårbø
Tom Erling Kårbø er ein norsk tidlegare friidrettsutøvar frå Bømlo, medlem i Stord Idrettslag. Han vann NM-medalje i 3000 meter hinder ti år på rad, fem av dei i gull. I 2018 tok han elles bronsemedaljen på 5000 meter.
Aktiv
I 2009 kom Kårbø på tredjeplass i 3 000 m hinder i noregsmeisterskapen. Dei to neste åra tok han NM-sølv i øvinga, alle desse meisterskapane var Bjørnar Ustad Kristensen den fremste hinderløparen i Noreg. Deretter tok Kårbø over som noregseinar i 3 000 m hinder og vart noregsmeister i 2012, 2013, 2014, 2016, 2018. Under NM 2015 vart han slått i spurten av nemnde Kristensen, også i NM 2017 måtte han nøye seg sølv, spurtslått av Jakob Ingebrigsten. Under noregsmeisterskapen 2018 sprang Kårbø inn til bronse på 5000 meter, før han sikra seg sitt femte NM-gull i hinderløpet.
Kårbø deltok i europameisterskapen i friidrett 2014, 2016, 2018. Han var eit lite stykke unna finaleplass i dei fyrste meisterskapane. I Berlin 2018 kvalifiserte han seg til finalen og vart nummer 11. Under verdsmeisterskapen 2019 i Doha sette Kårbø personbeste i 3 000 meter hinder med 8.27,0, var likevel langt unna å kvalifisere seg til VM-finalen.
Kårbø var ein habil mellomdistanseløpar som på 5 000 meter gjorde personbeste med 14.05,2 i 2017-sesongen. På 1500 meter fekk han som best notert 3.43,7, oppnådd i Sollentuna sommaren 2019, i hans siste sesong på friidrettsbana.
Givat Haim (Meuhad)
Givat Haim (Meuhad) (hebraisk skrift גבעת חיים (מאוחד), tyder Haimåsen) er ein kibbutz nær Hadera i Israel. Han ligg i Heferdalen regionale kommune.
Historie
Han vart grunnlagd i 1952 av ein ideologisk splitt i kibbutzen Givat Haim (grunnlagd 1932), der Mapai-støttespelarane drog bort for å grunnleggje Givat Haim (Ihud), medan Mapam-støttespelarane grunnla Givat Haim (Meuhad). I dag høyrer begge kibbutzane til Kibbutzrørsla.
Økonomi
I tillegg til jordbruk ligg Prigat, eit stort mineralvasselskap i Israel, i kibbutzen.
Sitra
Sitra (arabisk سترة eller سِتْرَة, òg: As Sitra, Jazīrat Sitrah og Jazīrat as Sitra ) er ei øy i Sentralguvernementet i Bahrain, like aust for Bahrainøya i Persiabukta. Ho ligg sør for Manama og Nabih Saleh. Vestkysten av øya dannar eine sida av Tublibukta.
Dei fleste av innbyggjarane på øya bur i sju historiske landsbyar: Wadyan, Al Kharijiya, Marquban, Al Garrya, Mahazza, Sufala og Abul Aish. Det finst fleire fråflytta byar i Sitra, og den viktigaste av desse er Halat Um al-Baidh. Innbyggjarane på Sitra er stort sett bahrainske sjiamuslimar, med ein større sørasiatisk minoritet.
Den sunniarabiske folkesetnaden på Sitra (inkludert Al Buainain-stamma som budde i den no folketomme landsbyen Salba, vest på Sitra ) forsvann tidleg i 1920-åra då dei fleste av dei døydde av kopper eller flytta attende til heimlandet sitt..
Masjid al-Mughira ibn Shu'ba, den siste attverande sunni-moskeen på øya, vart nedlagd i 2011 etter at han vart vandalisert av sjiademonstrantar.
Geografi og økonomi
Øya brukte å vere dekt av daddelpalmelundar og gardar, som fekk vatn frå fleire ferskvasskjelder. Hovudnæringa på øya var basert på jordbruk og fiske. Mangrover brukte å dekkje vestkysten, men desse har nesten heilt forsvunne på grunn av utbygging.
Nordsida av øya er utbygd til eit industriområde. Oljelagra til Bapco ligg sør på øya. Sitra er òg endestasjonen til den 42 km lange naturgassrøyrleidninga Dhahran-Sitra, som går til Dahran i Saudi-Arabia.
Sitra-vegfyllinga knyter nordsida av øya til Nabih Saleh og Umm al Hussam (Manama) på Bahrainøya. Ei lita bru i sørvest går òg frå Sitra til Bahrainøya, nær landsbyane Ma'ameer og Eker.
Historie
I 1782 oppstod det ein strid mellom lokale innbyggjarar og fleire personar frå Al Khalifa som kom frå Zubara for å kjøpe forsyningar. Det oppstod kampar som førte til at folk på begge sider vart drepne.
Sitra kommune
Sitra var namnet på ein kommune i Bahrain før dei vart omorganiserte som guvernement. Sitra kommune bestod av øya Sitra og tre landsbyar nær øya på hovudøya Bahrain: Ma'ameer, Eker og Nuwaidrat.
Sitra kommune dekte eit område som omfatta heile petroleumsproduksjonen til Bahrain. Det er òg eit eksportsenter for oljefelta nordaust i Saudi-Arabia.
Gusinoozjorsk
Gusinooziorsk (russisk Гусиноозёрск) er ein by i Republikken Burjatia i Russland med om lag 25 000 innbyggjarar. Han ligg i nordenden av Gusinojesjøen, rundt 100 km sørvest for Ulan-Ude.
Byen vart grunnlagd i 1939 som Sjakhty (russisk: Ша́хты) i samband med utbygging av brunkolførekomstar i området. Namnet vart i 1953 endra til det det noverande Gusinooziorsk.
Operasjon Paravane
Operasjon Para,vane (Operation Paravane) var eit britisk åtak den 15. september 1944 mot det tyske slagskipet «Tirpitz» medan det låg ankra opp i Kåfjorden, ein sidefjord til Altafjorden i Finnmark. Åtaket kom frå RAF Bomber Command.
«Tirpitz» var ein trussel mot Murmansk-konvoiane - konvoiar som frakta livsviktige forsyningar til Sovjetunionen.
To skvadronar britiske Lancaster0bombefly frå ein britisk base flaug via ein flyplass i Murmansk og angreip «Tirpitz», som fekk ein enkelt treff i skipet. Denne gav ein slik skade at skipet ikkje kunne gå for eiga maskin og måtte slepast til Tromsø, der det etter fleire nye forsøk frå RAF, vart senka under Operation Catechism nokre veker seinare. <!--
Bakgrunn
«Tirpitz» var søsterskip til slagskipet «Bismarck» på 42 900 tonn, bestykka med åtte 38 cm (15 inches) kanonar. Den tyske Kriegsmarine skulle bruka ho til å senka handelsskip i Nordatlanterhavet, men tapet av «Bismarck» og hjelpekryssarar førde til at ho berre skulle brukast i avgrensa utstrekking. Tidleg 1942 vart «Tirpitz» send til Nord-Noreg og vart verande der resten av krigen. Ho lå for det meste i Kåfjord, ein sidefjord til Altafjorden. Ho deltok mest i ein flåte som var ein trussel mot Murmansk-konvoiane og la beslag på tre britiske krigsskip som måtte eskorterte konvoiane. Desse skipa var hardt trengd andre stadar.
Slagplanar
Operasjonen vart planlagd av flymarskalk Ralph Cochranee og leda av James Brian «Willie» Tait som var kjent frå leiinga av «Dambuster-skvadronane», ein elitestyrke som utførde presisjonsbombing med Lancasters, utstyrt med automatisk bombesikte og Tallboy-bombar samt ein Mosquito for vêrobservasjonar.
«Tirpitz» lå utanfor ein Lancasters rekkjevidd frå basar i England. Dei måtte difor fly frå sin base i Lincolnshire til Lossiemouth i Skottland, tanka opp og så fly til ein russisk flyplass, Yagodnik nær Arkhangelsk, 1 000 km (600 miles) frå Kåfjord.
Den tyske krigsmarinen stolte på at «Tirpitz» var verna der den lå i ein trong fjord og med eit omfattande anlegg for røykleggjing og tåkeleggjing av fjorden. Ein vannledning var lagd rundt fjorden og røykleggjing kunne skje, nærast ved å opna ei kran og heile fjorden vart dekt til av røyk i løpet av åtte minutt. Det var òg antiluftskyts på stranda, i tillegg til skipet sine eigne luftvernskanon.
Bombinga
Trettiåtte Lancasters forlét Lossiemouth den 11. september 1944. . Dei vart tvinga til å returnera til basen, og etter elleve timar i lufta då dei nærma seg flyplassen Yagodnik ved Arkhangelsk var flyplassen heilt skjult i regn og lågt skydekke, så dei 13 Lancasters fant ikkje fram til flyplassen. . Med russisk hjelp vart dei lokalisert, mannskapet berga og sameint med dei øvrige, men seks fly som hadde landa i myrområdene kunne ikkje reddast. . Regnvêr sette inn og besetningane måtte venta. Den 15. september fekk dei rapport om at det var skyfritt over Altafjorden og 28 Lancasters fløy ut over Kvitsjøen. Av dei 28 Lancasters hadde tjue kvar ein fem-tonns Tallboy bomba. Sju frakta 400-500 pund «Johnny Walker»-miner, berekna på bruk mot skip i grunt vann og den siste var for foto og rekognosering.
Så snart Altafjorden var innan rekkjevidd vart skipet røyklagt. Bara Tait i lederflyet fekk i ein augneblunk sjå ei mast på «Tirpitz» før den forsvann i røyken, og hans bombeskytter, Danny Daniels måtte droppa bombene som best han kunne, reine gjettverk. . Andre skyttere kasta lysgranater ut i røykteppet og bombar vart sloppe der der «Tirpitz» sist var sett, andre bomba ved å fly under røykteppet og brukte det intense lyset frå skipet sine lysgranater som ein rettesnor. Eit fly fekk ikkje utløyst sin Tallboy. Ein anna hadde besetning som hadde delteke i 29 tidlegare tokt, gjorde fire rundar over målet før dei sette kursen tilbake til basen. Besetning som enno ikkje hadde sloppe si bombe ville halda fram, men vart forhindra av det dårlege vêret og dei returnerte heim. Eit av flya nådde ikkje Lossiemouth. Det vart anteke at det hadde floge inn i eit fjell einkvan stad i Noreg. Elleve menn omkom, inklusive fire frå eit anna fly.
Resultat og konklusjon
«Tirpitz» lå hjelpelaus med hol i baugen frå ein Tallboy som hadde treft ho 15 m bak baugen, skåra seg gjennom lugarane utan å detonera og gått ut under vasslinja på styrbord side før den eksploderte. Denne eksplosjonen under vasslinja, nær skroget — så vel som frå dei andre fem-tonns Tallboy som detonerte like ved skipssida — forårsaka alvorlege rystelser og skader overalt, men spesielt alvorleg var det at motorane var var sett ut av spel.
Sjølv om ho var flytande var det hol i baugen og skadane på motorane, så alvorlege at ho ikkje kunne gå for eiga maskin og måtte verta slept baklengs til ein passande stor tørrdokk for reparasjonar. Sidan tørrdokken i Normandie var bomba under angrepet mot St. Nazaire (Operasjon Chariot) — utførd av RAF, truleg med denne eventualitet i minne - var det ikkje lenger nokon tørrdokk på tyske hender langs Atlanterhavet som var stor nok til å romma «Tirpitz» og eit forsøk på å slepa ho til Kiel eller Wilhelmshaven ved å kryssa Nordsjøen med slepebåtfart og med fare for å møta både Home Fleet og RAF ville vera reine sjølvmordet.
Fylkesveg 362 i Møre og Romsdal
Fylkesveg 362 i Møre og Romsdal går mellom Mjosundbrua og Vågosen i Aure kommune. Vegen er 19,1 km lang.
Operasjon Paravane
Resultat og konklusjon
I ein tysk rapport som vart kjent etter krigen fekk ein vita Kriegsmarines konklusjon: Det vart konkludert med av øvstkommanderande at med «Tirpitz» var det ikkje lenger mogleg å gjera ho kampklar for aktiv sjøtjeneste igjen. Tyskarane hadde planar om å slepa ho sørover til Tromsø for å bruka ho som flåtebatteri for å forsvara Noreg i eit forventa britisk angreip. Ho vart slept til ein sandbanke ved Håkøya der kjølen vart stødd opp med sand i eit forsøk på å halda hennes kanonar over vassflata viss ho på nytt vart angripe. Detta kunne likevel ikkje hindra at ho kapseiset etter skadar frå nye angrep, no som ho var innan rekkjevidd frå bombefly i Skottland.
Britane var ikkje klår over kor alvorleg dei hadde skadd og gjort «Tirpitz» ubrukeleg, og dei heldt fram angrep som no kunne utførast direkte frå Lossiemouth. «Tirpitz» fekk ingen alvorlege skadar etter det nye angrepet med kodenamnet Operation Obviate på grunn av eit skydekke som like før angrepet dekte båten, men ho vart gjennombora og øydelagt av fleire Tallboys under Operation Catechism den 12. november 1944 som sette det endelege punktum då kruttlageret eksploderte, ho kantra og over halvparten av mannskapet vart drepe. -->
Verdscupen i alpine greiner 2020/Menn
Verdscupen i alpine greiner for menn i 2020-sesongen tok til 27. oktober 2019 i Sölden i Austerrike og vart avslutta 7. mars 2020 i Kvitfjell i Øyer. Fleire renn vart avlyst grunna utbrotet av Covid-19-pandemien (Wuhan-sykja). I turneringa fekk ein avvikla 36 tevlingar. Tevlingane fordelte seg på 9 slalåmrenn, 7 storslalåmrenn, 6 super-g-renn, 9 utforrenn og 3 kombinasjonstevlingar og 2 parallellrenn.
Aleksander Kilde frå Noreg vann den store FIS-premien. På andre- og tredjeplass kom, som sesongen føreåt, Alexis Pinturault frå Frankrike og norske Henrik Kristoffersen.
Mackintosh Cove
Mackintosh Cove er ei vik like søraust for Fraser Point langs nordkysten av Laurie Island i Sør-Orknøyane. Ho vart kartlagd i 1903 av Den skotske nasjonale antarktisekspedisjonen under Bruce. Ho er kalla opp etter Neil A. Mackintosh, som då var medlem av den zoologiske avdelinga i Discovery Committee på Discovery Investigations under kartlegginga deira av Sør-Orknøyane i 1933.
Juleplantar
Juleplantar er plantar ein knyter til jula av ulike grunnar, gjerne fordi dei er vintergrøne eller fordi dei ber blomar eller frukter på denne tida. I tillegg til grønt er plantar med raudfarge ofte nytta som juleplantar. Ein nyttar plantane til julepynt, mat eller av symbolske grunnar.
Pynt
Juletre er ofte eit levande bartre som gran, edelgran eller furu. Ein bruker også bar frå bartre som pyntegrønt, til juledekorasjonar som kransar og oppsatsar. I tillegg til dei nemnde plantane er barlind, einer, kristtorn, sypress og tuja òg vanlege å bruka. Ofte tek ein med greiner med bær eller konglar. Ein annan plantedel som ofte blir brukt når ein pyntar til jul er halm, som kan brukast inni julekransar, til halmbukkar og annan julepynt.
Misteltein og kristtorn blir ofte brukt til mindre dekorasjonar som kan hengast opp, medan ein òg kan pynta til jul med ranker av eføy. Misteltein er kjend for tradisjonen der ein heng han i ein døropning, og alle som møtest under han skal gje kvarandre eit kyss.
Fleire blomar og potteplantar blir særleg dyrka fram til jul og brukte som pynt då, til dømes juleglede, julekaktus og julestjerne. Laukplantar som amaryllis, hyasint (svibel) og narsiss kan ein preparera til å blomstra til jul.
Drivmansjett
Ein drivmansjett er ein belg som dekker over og inneheld smørefeitt for drivverket. Nokre slike smøremidlar inneheld grafitt. Ein skil mellom drivakselmansjettar for drivakslingen (indre mansjett) og drivknutemansjettar for drivknuten (ytre mansjett). Dei vert brukte til dømes på bilar.
Juleplantar
Pynt
Det newzealandske treet pōhutukawa, som blømer til jul, er òg kjend som New Zealand-juletre.
Drivmansjett
Øydelagt drivknutemansjett
Drivmansjettar er slitedelar og vert gradvis slitne av belastingar medan ein køyrer. Drivknutemansjettane som er monterte ved hjulet vert slitne meir enn drivakselmansjettane som er monterte på sida nærare girkassa, særleg på framhjulsdrevne bilar. Der vert mansjettane utsette for høgare temperaturar grunna nærleiken til bremseskivene, bøyer og slits meir ved svinging, og foldene i belgen kan kome borti kvarandre slik at det blir friksjon.
Juleplantar
Pynt
I ulike land pyntar eller brenn ein òg ein særskild julekubbe til jul. I georgisk tradisjon skjer ein ei hassel- eller valnøttgrein til juletre, chichilaki.
Drivmansjett
Øydelagt drivknutemansjett
Dersom det blir hol på drivmansjetten lek smørefeittet ut, og det kan kome inn skit, sand og fukt som kan føre til rust eller øydelegging av leddet. Drivknuten kan bli øydelagd dersom han turkar ut og vert køyrd utan smøring.
Ein øydelagd drivmansjett kan vere risikabel å køyre med. Til dømes kan smørefeitt som lek ut verte kasta på bremseskivene og føre til at bremseeffekten vert mindre. Ein turr drivaksling kan og låse seg brått (slik at hjulet låser seg) eller verte øydelagd på ein annan måte, men då merkar ein faren på førehand, gjennom uvanleg støy frå det aktuelle leddet under den mansjetten.
Juleplantar
Matplantar
Visse plantar blir knytte til jul som mat, til dømes nøtter som hasselnøtt, valnøtt eller mandel, gjerne i form av marsipan, og frukt som fiken, daddel, granateple og sitrusfruktene appelsin, klementin og mandarin. I tillegg til at desse fruktene er tilgjengelege til jul er mange av dei gjerne litt eksotiske, i det minste i nordlege område, og bidreg dermed til å gjera jula litt spesiell og luksuriøs.
Drivmansjett
Øydelagt drivknutemansjett
Øydelagd drivakselmansjett er eit ganske vanleg problem på framhjulsdrivne bilar grunna store deformasjonar ved styreutslag som over tid utmattar gummien.
Juleplantar
Matplantar
I julemat bruker ein ofte også krydder som ein bruker mindre av elles i året, til dømes ingefær, kanel, kardemomme, nellik og safran. Dette har røter tilbake til ei tid då slikt krydder var særs sjeldan og dyrt.
Drivmansjett
Byte av mansjett
For å byte til ein original drivmansjett må ein demontere drivakslingen, berekule og ledd, samt nytte eit spesielt monteringsverkty for å utvide mansjetten slik at han kan treast over drivknuten. Som eit alternativ fins det delbare drivknutemansjettar som krev mindre omfattande arbeid. Delte universalmansjettar får ein i ulike storleikar som kan klippast til for å passe og treast over utan før nemnde demonteringar før dei vert limde saman i delinga og haldne saman i endane med slangeklemmer. Delbare mansjettar kan vere noko mindre haldbare, men gir altså ein mykje enklare reparasjon.
Juleplantar
Matplantar
I Oaxaca i Mexico skjer ein ut store reddikar til Noche de Rabanos, 'Reddikaftan'. Dei raude og kvite resultata blir stilte ut på torget i Oaxaca.
Symbolikk
Plantar ein pyntar til jul med har ofte òg ei symbolsk tyding, til dømes:
Mange av plantane er tillagt religiøs tyding, til dømes ved at kristtorn blir assosiert med tornekrona Jesus bar ved krossfestinga. Misteltein var frå gammalt av ein heilag plante i nordeuropeisk heidenskap, og blei ofte forbode i kyrkjer, men blei òg noko brukt som symbol på lækjekrafta til Kristus.
Drivmansjett
Byte av mansjett
Delbare mansjettar reknast først og fremst som en mellombels reparasjon, sjølv om det er eksempler på at slike reparasjonssett har halde lenge. Tidsmessig sparer ein ikkje mykje på å nytte ein delbar mansjett samanlikna med å byte til ein ny ikkje-delbar mansjett, men sistnemnde variant kan krevje meir kunnskap og verkty for å monterast.
Materialar
Tidlegare vart mansjettane laga av gummi, men moderne mansjettar er ofte laga av plastikk som toler temperaturendringar betre, har større dielektrisk styrke og toler meir rørsle.
Guvernement i Bahrain
Det er fire guvernement i Bahrain. Desse er Hovudstadsguvernementet, Nordguvernementet, Sørguvernementet og Muharraq. Det var tidlegare fem guvernement fram til september 2014, då Sentralguvernementet vart avskaffa.
Seeboden
Seeboden am Millstätter See er ein kommune i distriktet Spittal an der Drau i forbundslandet Kärnten i Austerrike. Kommunen har ei flatevidd på 44,4 km² og om lag 6 300 ibuarar. Landsbyen Seeboden ligg 618 meter over havet ved nordvestbreidda av innsjøen Millstätter See.
Guvernement i Bahrain
Historie
Den første kommunen i Bahrain var Manama kommune som vart grunnlagd i juli 1919. Kommunestyret vart valt kvart år og bestod av åtte medlemmar. Kommunen skal ha vore den første som vart grunnlagd i Den arabiske verda. Kommunen hadde ansvar for å rydde vegar og leige ut bygningar til leigebuarar og butikkar. I 1929 byrja kommunen òg med vegbygging og opna marknader og slakteri. I 1958 byrja kommunen vassreinsingsprosjekt. I 1960 hadde Bahrain fire kommunar: Manama, Hidd, Al Muharraq og Riffa. I løpet av dei neste 30 åra vart dei fire kommunane delte inn i tolv kommunar etter kvart som busetnader som Hamad by og Isa by voks. Desse kommunane vart administrerte frå Manama under eit sentralt kommunestyre, der kongen peikte ut medlemmane. Fram til 22. september 2014 var Bahrain delt inn i fem guvernement. Desse var:
Dei første kommunevala i Bahrain etter sjøvlstendet i 1971 var i 2002. Det siste var i 2014.
Seeboden
Seeeboden er i dag ein småby med 3000 fastbuande. Kommunen elles består av tre landsbyar og 18 grender og små krinsar. Turisme er hovudnæring i Seeboden am Millstätter See.
John Williams
John Towner Williams er ein USA-amerikansk pianist, dirigent og komponist, særleg innan filmmusikk. Blant filmmusikkomponistane for Hollywood-filmar er Williams ein av dei aller mest erfarne, og har ei lang rekkje storfilmar bak seg i karrieren.
Oppvekst og studietid
Etter at tida i flyvåpenet var ferdig i 1955 flytte Williams tilbake til New York der han studerte piano ved Juilliard School. Han gifte seg i 1956 med skodespelarinna Barbara Ruick. Dei fekk tre born i lag. Ein av dei var Joseph Williams som vart ein av vokalistane til bandet Toto. Barbara døydde diverre i 1974. Williams gifte seg så opp att i 1980.
Filmmusikk
Etter studietida ved Juilliard, flytte Williams til Los Angeles att der han fekk jobb med instrumentering ved filmstudio. Williams spelte også piano i filmmusikk, og gjorde innspelingar m.a. i lag med Henry Mancini. Ein av dei tidlegaste filmane Williams hadde bidrege med musikken til, var Daddy-O frå 1958.
Opp gjennom åra har Williams laga svært mykje musikk til filmane til Steven Spielberg. Kjende døme er Haisommer, E.T., Jurassic Park og Schindlers liste. Berre to Spielberg-filmar har ikkje filmmusikk av John Williams.
Då George Lucas byrja med Star Wars-filmane på 70-talet, vart John Williams igjen leigd inn som komponist. Musikken til Star Wars er vorten vidkjent, og han er ein av fleire som Williams har vunne Oscar-prisen for. Til saman vart det laga seks Star Wars-filmar, alle med musikk av Williams.
I nyare tid har Williams vorte innleigd som komponist til Harry Potter-filmane, noko det og må seiast han har lukkast med. Riktignok er det berre dei tre fyrste filmane Williams har vore komponist for, men fleire av dei musikalske temaa han har brukt, går att også i dei seinare filmane.
Nykleband
Nykleband eller nøkleband er eit band til å binde saman nyklar med. Det kan til dømes hengast om halsen eller plasserast i ei lomme med den eine enden festa i stoffet. Nykleband finst i fleire fargar og mønster, gjerne med logoar til ulike firma på.
Ajía Paraskeví på Lésvos
Ajía Paraskeví (gresk Αγία Παρασκευή) er ein landsby og tidlegare kommune inst i Kalloníbukta midt på øya Lésvos i periferieininga Lésvos i periferien Dei nordlege egeiske øyane i Hellas. Ajía Paraskeví vart innlemma i kommunen Lésvos i 2011, men inngår frå 2019 som ei kommunaleining i kommunen Vest-Lésvos.
Saïd Aouita
Saïd Aouita er ein marokkansk tidlegare friidrettsutøvar frå Kenitra som vart olympisk meister og verdsmeister på 5000 meter, og dessutan tok bronsemedaljar på 800 m og 1500 m i tida 1983-89. Han sette verdsrekordar både på 1500 m og 5000 m.
Aktiv
Aouita vann 1500-meteren ved universiaden 1981 i Bucuresti. Året etter sikra han seg pallplass på både 800 m og 1500 m då Afrika-meisterskapen fann stad i Kairo. Under den fyrste verdsmeisterskapen i friidrett tok han i 1983 bronsen på 1500 meter. Vinnaren av løpet, briten Steve Cram, var dei neste sesongane hans aller sterkaste konkurrentr på 1500 meter, spesialdistansen til begge. Ved Sommar-OL 1984 i Los Angeles satsa Aouita på 5000 meter, og med sin framifrå spurtstyrke vann han ein overbevisande siger på ny olympisk rekord, 13.05,5.